QURBON HAYITINI NIShONLASh TO‘G‘RISIDA

Muborak Qurbon hayitini shodu xurramlik bilan o‘tkazish xalqimizning azaliy an’analaridan ekani, ushbu sananing jamiyatimiz ma’naviy hayotida muhim o‘rin egallashi va “Sihat-salomatlik yili”da insonlarda ruhiy-ma’naviy, jismoniy poklik sifatlarini shakllantirishdagi ahamiyatini e’tiborga olib hamda O‘zbekiston Respublikasi Prezidentining “Diniy bayram — Qurbon hayitni dam olish kuni deb e’lon qilish haqida” 1991-yil 20-iyundagi PF–221-son Farmoni ijrosi yuzasidan Vazirlar Mahkamasi qaror qiladi:
 1. 2005-yilda Qurbon hayitining birinchi kuni 21-yanvarga to‘g‘ri kelishi haqida O‘zbekiston musulmonlari idorasi Ulamolar Kengashining qarori e’tirof etilsin hamda 21-yanvar kuni mamlakatimizda dam olish kuni deb e’lon qilib, bayram sifatida keng nishonlansin.
 2. Mutasaddi idora va jamoat tashkilotlari Qurbon hayitining joylarda tartibli va yuqori darajada o‘tishi uchun tegishli tadbirlarni amalga oshirsinlar.